
KATOLIČKI ALBANCI 


Prigodom posvećenja nadbiskupa koadjutora 
dra Alojzija Stepinca boravio je između ostalih 
odličnih gosti u Zagrebu lješki biskup iz Kall- 
meta u Albaniji Msgr Alojzije Bum-či sa svojim 
prijateljem albanskim franjevcem O. Patikom 
Prelajem. Došli su, da kao dobri znanci preuzv. 
nadbiskupa dra Antuna Bauera prisustvuju sve- 
čanom činu posvećenja njegova nasljednika i da 
opet iskažu ljubav i naklonost, koja njih kao 
predstavnike albanskih katolika veže uz naš na- 
rod. 

Albanija je kroz dugu povijest doživjela razne 
peripetije i stradanja, napose pod turskim kopi- 
tom, koje ju je sve donedavna tištalo. Tragovi 
te tmurne povijesti jasno se zapažaju i danas, a 
teško će ih izbrisati i skora budućnost. I danas 
je tri četvrtine albanskih podanika muslimanske 
vjeroispovijesti, pravoslavnih ima oko 200 ti- 
suća, a katolika za nekoliko desetaka tisuća ma- 
nje. Kao katolička plemena napose se ističu Mi- 
riditi, Malisori, Dugadžini, Šal ja i Šoši, a kato- 
lička crkvena hijerarhija podijeljena je u dvije 
nadbiskupije (Skadar i Drač) i u četiri biskupije 
(Lješ, Pulati, Mirididi, Zadrima). Za očuvanje 
vjerske i narodne svijesti kod katoličkih Alba- 
naca osobito je zaslužan franjevački red, koji 
već vjekovima vrši u tim krajevima svoju blago- 
tvornu misiju (danas ima 4 samostana i četrde- 
setak župa), uzdržavao je pučke škole, javnu 
gimnaziju i medu ostalim izdavao najbolji reli- 
giozni mjesečnik »Hylli i Drites« (»Zvijezda Ju- 
tarnja«). Isusovci imaju dva samostana i vrše 
pomoćne misije po cijeloj zemlji, uzdržavaju 
vrlo dobar seminar, a imali su i gimnaziju i trgo- 
vačku školu. Pored njih su se našli na poslu razni 
redovi časnih sestara, koji su vrlo marljivo na- 


stojali oko vjerskog, školskog, prosvjetnog i 
karitativnog rada. 

Biskup Msgr. A. Burnči je predstavnik one ka- 
toličke Albanije, koja je i kod kuće i u ino- 
zemstvu zaslužila priznanje i pouzdanje od svih 
elemenata, pa bilo kakvoj vjeroispovijesti ili po- 
litičkoj, sekti pripadali. Posvećen je za biskupa 
g. 1911. U god. 1918. i 1919. bio je kao alban- 
ski delegat na mirovnoj konferenciji u Parizu, 
a g. 1920. član trojice albanskih regenata u glav- 
nom gradu Tirani. Studije je svršio u Grazu i 
vrlo dobro pozna naše krajeve još od prije rata, 
napose Zagreb. Pored ostalih podviga na vjer- 
skom i kulturnom polju treba spomenuti i nje- 
govu katedralu, koju je pred nekoliko godina 
podigao u svojoj residenciji. 

Njegov pratilac O. Paško Prelaj pripada fra- 
njevačkom redu (kao i najmlađi mu brat Mari- 
jan, poznati propovjednik). Rodio se u Skadru, 
a u 22. godini zaređen je za svećenika i radio u 
Pulati-u kao 'tajnik biskupa Markonija i kao ka- 
tedralni župnik. G. 1902. postao je župnikom u 
Grudi na crnogorskoj granici te je mnogo radio 
na vjerskom, moralnom, kulturnom i nacional- 
nom polju. Zato mu je narod iskazao povjerenje 
i birao ga g. 1918. za crnogorskog narodnog 
poslanika. U balkanskom i svjetskom ratu bri- 
nuo se za nastradale porodice bez obzira na raz- 
liku vjeroispovijesti i narodnosti i uza sve teške 
prilike, u kojima je radio, uspio je obnoviti 
cikvu i župni dvor. Sada živi u Splitu i sa svojim 
prijateljem Msgrom Bumčijem, starim prijate- 
ljem našega naroda, predstavlja lijepu vezu iz- 
među albanskih katolika i nas. l. L 


O POSTANKU ALBANSKOGA GLAVNOGA GRADA 


O postanku grada Tirane još i danas živa 
predaja priča: 

Bio je jedan siromašan beg Soliman, koji ni- 
koga nije imao do vjerna i odana sluge. Videći 
beg, da mu ne može naplatiti službu i vjernost, 
jednoga dana dozva ga preda se i reče mu: 

»Dragi sirflko, kako vidiš, ja tako sirmašno ži- 
vim, da tebe ne mogu usrećiti, kako sam želio. 
Stoga ti dajem slobodu, da pođeš u svijet i da 
tamo sebi potražiš sreću!« 

Sluga posluša svoga bega te otiđe u svijet. 
Soliman o njemu nije dugo vremena ništa čuo, 
pa se začudi, kad dobije iz Carigrada od velikog 
vezira poziv, da dođe k njemu. Još se i više za- 
čudio, kad je u velikom veziru prepoznao svoga 
negdašnjeg slugu. 

Veliki vezir, da usreći svoga bega, učini ga ve- 
zirom u Okridi, i ovaj beg-vezir vrati se poslije 
u rodno mjesto Tiranu te selo od petnaest kuća 
obogati lijepim kućama, školama i drugim zgra- 
dama, te ga učini gradom. 

To je po predaji bilo pred 300 godina ... 


Soliman umre ratujući u Perziji, a tijelo mu 
prenesoše u Tiranu i sahraniše u džamiji, koju 
je on podigao. 

Takvu priču o postanku Tirane donio je fra 
Lovro Mihačević u svojoj putopisnoj knjizi »Po 
Albaniji«, koju je izdala Matica Hrvatska god. 
1911. Već tada taj naš putopisac hvali Tiranu, 
iako je onda imala samo 12.000 stanovnika (od 
toga dvije trećine muslimana), kao moderan 
grad, koji ima zdrav položaj u plodnoj i dobro 
obrađenoj poljani, pun bašča i plodnog voća. 
Ulice su Tirane, veli fra Mihačević, čiste i široke, 
a ulaz u grad je baš divan: s desna i s lijeva su 
lijepe kuće i džamije, a na srijedi toranj sa sat- 
kulom. Prije svjetskog rata bio je glavni grad. 
Albanije Drač, a tek poslije svjetskog rata po- 
stala je glavini grad Tirana. 

iiiiiiiiiiuiiiiiiiiiiiiiiiiiiiniiiiiiiiiiiiiiimiiiiiiiiiiiiiiiiiiiiiiiiii 

Jeste li čitali najnoviji roman najbolje hrvatske spisate- 
ljice Jagode Truhelke? Zove se »ZLATKO«, cijena mu 
je 30 dinara (uvezano 40 dinara). Naručuje se kod Upra- 
ve »Obitelji«, Zagreb, Trg Kralja Tomislava broj 21. 


NaSanovela PARTIJA 

Teretni se parobrod nije baš odveć žurno kre- 
tao pučinom Atlanskoga oceana, koja se mirna 
i nepomična pružala poput olovnog zrcala. Tre- 
balo je provesti još punih deset dana uz 40° to- 
pline od Ceylona kroz Crveno more sve do Mar- 
seja. Ravno se pružalo more poput kakovog mir- 
nog jezera sa modrozelenom površinom. Nika- 
kve zanimljivosti osim letećih riba, koje bi se 
predvečer pojavile, onda bi osebujno zabljes- 
nulo, u valovima se pojavio odsjev bljeska, ribe 
bi iskakale poput munje, a onda opet iščezavale, 
a nakon toga je more opet postalo ravno, nepo- 
mično i pusto poput olovnog zrcala . . . 

Rijetko se vidjela u daljini kakva lađa, gdje 
juri. Amerikanac je prvi dan nabrojio tri, drugi 
dvije, a danas nije još ni jedne opazio . . . Brod, 
na kome su se vozili, bio je teretni brod, nezgra- 
pan, grdan, koji je osim posade imao samo pet 
putnika: četiri gospodina i jednu gospođu. 

Činilo se, da gospođi ne treba nikakvo društvo. 
Ona je pronašla negdje u salonu glasovir i od- 
jutra do mraka neprekidno svirala . . . Najdraži 
su joj komadi bili Wagnerov »Čar vatre« (Feuer- 
zauber), »Jahanje valkira« (Walkurenrittj, »Aso- 
va smrt« (Ases Tod). Njoj se činilo, da je to naj- 
bolji lijek protiv morske bolesti. Uveče bi pje- 
vala Griegovu ariju: »Ja ljubim te«, i to tako, 
da su ostali putnici prestrašeni pobjegli. 

»Očajno bi bilo,« govorio je debeli Holanđa- 
nin, orijaš, koji se saginjao preko relinga i svo- 
jim dalekozorom tražio kakvugod senzaciju na 
pučini, »da nijesmo složili tu partiju bridža. Ne 
može se gotovo izdržati na tome mirnom brodu, 
koji samo polagano klizi . . . « 



CIM BI SJELI ZA IGRAĆI STOL, U SALONU BI 
Z A ZVUČALI ZVUCI GLASOV RA . . . 


BRIDŽA 

Mofe je bilo sjajmo i modro poput neba, sa- 
mo s tom razlikom, da se katkad na nebu poja- 
vio koji oblačić, mjesec ili lagana večernja ru- 
men . . . ili bi zasjalo nekoliko zvijezda, koje bi 
onda cijelu noć sjale, da je konačno i to bilo 
dosadno. 

Da je gospođa bila nešto mlađa, možda bi se 
da provi bilo razvilo malo više života. No ni tu 
se nije dalo ništa učiniti. Radi toga* su se četvo- 
rica putnika složila u jednu partiju bridža pa su 
igrali od jutra do mraka. Holanđanm je već 
odavno igrao bridiž pa je stoga uvijek dobivao, 
mali Hamburžanin, koji je putovao sa južnih 
otoka, naučio je radi ove samoće isto kao i po- 
sjednik plantaža sa Sumatre već prilično tu igru. 
Američanin je imao dara za igranje i već je pri- 
lično igrao. Čim bi ova četvorica sjela za igraći 
stol, odmah bi u susjednom salonu za pušenje 
zazvučali zvuci »Čara ognja«, jer su salon za pu- 
šenje, u kome je bio glasovir, i salon za igranje, 
bili jedan kraj* drugoga. Budući da lađa nije 
imala mnogo prostora i nikakvih drugih salona 
osim blagovaonice, u kojoj su konobari sa tanju- 
rima lupkali i gdje se čovjek morao neprestano 
dizati, da im se ukloni s puta, a same kabine ni- 
jesu bile dosta velike, zato njih četvorica ne 
mogaše prijeći na drugo mjesto, da igraju. No 
ništa im ne bi pomoglo, jer je Norvežanka imala 
jaku ruku i već prvi udarac njene ruke uzbu- 
đivao je svu četvoricu igrača. 

»Eto opet te proklete žene,« reče Holandez, 
koji je mrzio glasovire. Bio je on jedan od onih, 
koji nije trpio u kući ni gramofn ni radio. Naj- 
više je volio svoj mir. U njegovoj kući nije bilo 
ni glasovira ni harmonija ni frule, ma ni traga- 
od kakvoga glazbala. 

»Vašem Fridriku (Velikom) ne mogu nikada 
oprostiti, što je svirao frulu,« govorio bi Ham- 
buržaninu. 

No svejedno je i to bilo ugodnije nego »Čar 
ognja« ove Norvežanke. Uvijek su se prevarili u 
računanju, jer htjeli ne htjeli morali su je slu- 
šati . . . Američanin baci karte na stol. Opet je 
izgubio. To ga je sviranje zamaralo. Ta je go- 
spoda sigurno bolovala od sviranja. Pa samo 
Wagnera i Griega. Nije imala na programu ništa 
drugo. 

»Opet ste se zaračunali, prijatelju!«, reče Ho- 
lanđanin Hamburžaninu i počeše se svađati, jer 
su oba krivo računala. 

»To dolazi od tog nesretnog tandrkanja.« 

Složiše se i pokucaše na drveni zid između sa- 
lona: 

»Mir već jednom tamo prijeko!« 

Sviranje prestade za čas. Začu se srdit ženski 
glas: »Nečuveno!« A zatim opet poče »Jahanje 
valkira« . . . ramtamtamtamtam . . . 

Gospoda spustiše na stol karte. 

»Ako se ovo cijeloga puta nastavi, morat će 
nas u Marseju predati u ludnicu,« reče Ameri- 
čanin. 

Slijedeće noći dođe Holandez sa jednim jakim 
čovjekom. Taj je imao pleća kao atleta, -ruke 
poput kijača, a pogled pravoga boksača. 

»Koliko stoji ovaj glasovir?« upita Holanda* 
nin kapetana broda. 

»Četiri stotine dolara,« glasio je kratak od- 
govor. 

»Dobro, evo stotinu dolara. Tko će sa mnom?« 

Gospoda se zamislite samo trenutak i odmah 
odlučite. Ta bilo je vrijedno platiti sto dolara, 
da više ne slušaš »Jahanje valkira«. 

Noć je bila tiha, more glatko kao zrcalo, sva 
su svijetla bila ugasmita, kabine tamne, a brod 
je klizio poput labuda kroz mjesecom obasjanu 
noć. I glasovir je zašutio. Zadnjim je dahom iz- 
dahnuo »Asovu smrt« . . . Četiri su ga čovjeka 
zgrabila i bacila preko ograde broda. »Pozor!« 
Zamah, pa pljusak . . . Voda je visoka zaprsnula, 
a bijeli je parobrod i dalje mirno plovio kroz 
mjesečnu noć. Od klavira se vidjeli samo valovi, 
veliki kolobari, koji su postajali sve veći i veći, 
dok se konačno nisu rasplinuli u drhtavoj povr- 
šini modre vode. 

Drugog je dana Norvežanka lutaka po brodu 
i tražila svoj glasovir: 

»Kamo li je samo mogao prispjeti!« uzviki- 
vala je neprestano . . . »Zaboga, pa ne može kla- 


vir samo tako iSčeznutil Gdje li je samo moj 
klavir?« jadikovala je neprestano. 

I poput kvočke, koja traži i sabire piliće, 
srljala je preko broda uzduž i poprijeko. Uzbu- 
đena gospođa dozva kapetana, koji se uputi go- 
spodi u salonu za pušenje, gdje su igrali partiju 
bridža. Oni su se pravili potpuno nevješti: ni luk 
jeli ni lukom mirisali. 

»Klavir! Vi biste ga htjeli opet imati? Donesite 
ga samo! Leži na morskom dnu kod rta X . . .« 

Kapetan se samo okrenu. Vrlo se uozbiljio, 
jer je gospođa 'bila jako uzbuđena radi toga, što 
nije mogla svirati. A onda skrati ruke na leđima 
svoga modrog kaputa, ne reče ni riječi, nego se 
samo zadovoljno smješkao u svoju prosjedu 
bradicu, jer i on, gospodin kapetan, nije volio 
glasovir ... A ostali su igrali i dalje bridž . . . 

NAPISALA L. DILL. 

iiiiiiiiiiiiiimiiiiiiiiiiiiiiiiiiiiiiiiiiiiiiiiiiiiiiiimiiimiiiiiiiiiii 

PUTOVANJE U BUENOS AIRES 

pod pokroviteljstvom vrhbosanskog nadbiskupa 

ORA IVANA EV. S A R I C A 

na svjetski euharistijski kongres 
Odlazak 19. rujna Povratak 7. studenoga 

Cijena 16.500 dinara 

Prijave prima do 15. kolovoza Uredništvo „ Obitelji * 

'JcućtuMf' 

ROMAN 0 KATOJLIČK1M ALBANCIMA 


Jedan franjevac, po imenu P. Fa- 
bian Barcata, napisao je i izdao na 
njemačkom jeziku u Austriji roman 
»Lulu« Iz života katoličkih Alba- 
naca. Radnja romana događa se tamo 
prije tridesetak godina, kad se vodio 
rusko-japanski rat i kad je Albanija 
još bila pod Turskom. Radi zanimlji- 
vosti, kad već u ovom broju našeg 
lista upoznajemo naše čitaoce s ka- 
toličkim Albancima i njihovim pred- 
stavnicima, evo i kratkog sadržaja 
tog dobro napisanog romana: 

Lulu je kći tipičnog Šćipetara Po- 
da, koji ima još i dva sina, Marka i 
Nua. Lulu je vrlo lijepa i ona vrlo 
ljubi osobito svog brata Marka. Za 
jedne svečanosti pojavio se među za- 
prepaštenim narodom iznenada mladi 
hajduk Pal Giok, zametnuo igru s ma- 
čevima sa Markom te ga tim uvrije- 
dio, a odlazeći ugledao je krasnu 
Lulu i zaljubio se u nju. Drugoga joj 
je dana spasio život izvukavši je iz 
potoka, u kojem se već skoro bila 
utopila. Kad je došla k sebi, rekao joj 
je, kako je ljubi, ali ona pobježe, jer 
ga je iz ljubavi prema bratu Marku 
mrzila. Međutim hajduk joj nije više 
odlazio iz misli. Pal Giok predobije 
đ^vedesetgodišnju vješticu Boru, da 
svojim čarima učini Lulu njegovom. 
Kod jednog susreta u šumi vještica 
izvede neku vrst hipnoze na Lulu, te 
ona u nesvjesnu stanju jedne noći 
ode u hajdukovu kolibu, Pal Giok je 
bio presretan. Ali kako je Lulu došla 
k njemu, tako jq još iste noći došavši 
malo k sebi opet 1 pobjegla. Odsad 
se držala prokletom, iako je držala, 
da je ono o svom boravku kod haj- 
duka samo sanjala. Kad se međutim 
osjetila majkom, njen je očaj dose- 
gao vrhunac: sama je sebe tetki i ocu 


optužila, a onda poglavice plemena 
odluče da je kamenuju, jer je oka- 
ljala čast kuće i plemena svoga. Žup- 
nik sav očajan pošalje po biskupa, 
koji udari interdikt na župu i uspije, 
da je Lulu bila njemu predana. Me- 
đutim kad je biskup malo zatim ot* 
putovao u Rim, Lulin brat Marko do- 
đe njegovu zamjeniku, lukavim na- 
činom ga predobije, da je Lulu pu- 
stio kući, a onda je Marko kod kuće 
ustrijeli, da tako opere okaljanu čast 
obitelji. Isto tako i Pala Gioka stiže 
osveta od Markove ruke. Godine su 
zatim prošle, kad je jedne nedjelje 
mlađi Lulin brat Nue stupio k oltaru 
kao mladomisnik, a pokajnik Marko 
iza toga na» Lulinu grobu zajecao: 
(►Lulo, moja Lulo, jesi li mi oprostila?« 

Dakle sadržaj posve romantičan, 
kakav je i život albanski. U romanu 
se osobito ističe neograničena oda- 
nost katoličkih Albanaca vjeri i sve- 
ćenicima Franjevcima, koji su svojim 
vjernicima nesamo dušobrižnici, nego 
i liječnici i savjetnici i najviši autori- 
tet u svim pitanjima života. 

Književnost 

Ferdo Rožić: ŠTO JE PAPA 
HRVATIMA? izdanje »Jeronimskog 
Svijetla«, svezak 5., str. 48, cijena 1 
dinar. — Jedno od onih pitanja, na 
koje treba da znade svijestan odgo- 
vor dati svaki katolički narod za se- 
be, postavljeno je u ovoj brošurici 
pred hrvatske katolike, da u jednom 
kratkom pregledu dobiju odgovor na 
sve prigovor^, kojima se nabacuju 
protivnici Papinstva. Lanjske godine 
kolala je po našim krajevima jedna 
brošura, u kojoj je bilo napadano 
Papinstvo kao neprijatelj našeg na- 
roda. Tada je katolički Episkopat dao 


mandat Društvu sv. Jeronima, da kao 
ustuk onoj brošuri izda jednu malu 
apologiju Papinstva s našeg narod- 
nog i katoličkog stanovišta. Sam 
predsjednik Društva sv. Jeronima dr 
Rožić napisao je tu brošuru, koja je 
osvanula opsegom veća od sviju do- 
sadašnjih svezaka »Jeronimskog Svi- 
jetla«. Čitajući tu zaista divnu obra- 
nu Papinstva osjećaš stranicu za stra- 
nicom, kaiko pred jasnim i snažno 
•potkrijepljenim dokazima padaju svi 
prigovori, koje možemo često čuti, 
kad se govori o Papama i našem na- 
rodu. Msgr. Rožić, pjesnik velikog hi- 
mničkog djela u čast Papinstva »Ave 
victor«, sada je iznova lijepim jezi- 
kom, lakim pučkim načinom i po- 
znatom svojom bujnošću u biranju 
izraza i opisa dao neprocjenjivo vri- 
jedno štivo o odnosu između Namje- 
snika Kristova i nas Hrvata katolika. 
I sigurno je, da će to štivo uroditi 
novom ljubavlju i odanošću prema 
Ocu svega kršćanstva. DR. A. 

Fotografija 

Kakvim da aparatom fotografiram? 

Tako je zapitala jedna mlada gospo- 
đa, koja se već duže sprema, da se 
počne baviti amaterskom fotografi- 
jom, a sad joj je poticaj dala još i 
»Obitelj« svojom novom rubrikom. 
Takvo se pitanje nameće i svima* dru- 
gima, pa zato pozivamo naše prija- 
telje, koji se već bave amaterskom 
fotografijom, neka primjera radi iz- 
nesu u našem listu, kakvim fotoapa- 
ratom rade i kakva s njim imadu is- 
kustva. Evo da odmah iznesemo, ka- 
kvim su aparatima snimljene neke 
slike iz ovog broja. Fotografije o 
skladatelju Duganu ml. snimljene su 
malim aparatom, koji se zove »Pu- 
pilla«, udešen je samo za rolfilm, a 
snimke su velike 3 X 4 cm. Zgodan 
je taj mali format fotografija zato, 
što se za jeftinu cijenu može snimiti 
velik broj snimaka. Na jedan film 
se pravi 16 snimaka;. Film stoji 16 
Din, razvijanje 5 Din, kopije po 75 
para ukupno 12 Din, i tako sve 
skupa 33 Din, za koju svotu imaš 
16 fotografija. Kako aparat ima iz- 
vrsnu leću s oštrinom od 2.9, foto- 
grafije se vrlo dobro mogu poveća- 
vati do veličine 18 X 24 cm. Aparat 
stoji 2800 Din (kupljen je kod za- 
grebačke tvrtke Griesbach i Knaus). 
— Fotografije o lovu na tune u 
Bakarcu snimljene su isto tako ma- 
lim džepnim fotoaparatom za snim- 
ke 3 X 4 cm, a zove se »Vollenda«. 
Ima leću Nagel-Anastigmat 4*5/5 cm. 
Stoji 680 Din (kupljen je kod firme 
Kodak). I njegove se snimke dadu li- 
jepo povećati do 13X18 cm. — Oba 
ta fotografska aparata zgodna su 
još i zato, što se lako i neopaženo 
mogu nositi u džepu, ili u ženskoj 
ručnoj torbici i što se njim bez ika- 
kva namještanja može svaki čas iz 
ruke snimati. Takvi su se aparati za 
slike veličine 3X4 qm posljednjih 
godina silno mnogo raširili te su u 
popularnosti dostigli aparate z$ ve- 
ličine 0X9 i 9X12, koji su bili zavla* 
dali fotoamaterskim svijetom, dok 
se nisu pojavili manji aparati. 



AMATERI! 

Filmovi, 

Ploče 

Papiri 

Savršen i pouzdan materijal 

Tempo Gold film 26° Sch, koji se ne može 
previše osvijetliti 

Glavno zastupstvo: 

GRIESBACH I KNAUS 

foto- veletrgovina 

ZAGREB, Jurišleeva ulica 1 

Nov cjenik za 1934. godinu na zahtjev 
besplatno 

DRVO S KRISTOVIM 
INICIJALIMA 


Slika I.: KRISTOVI INICIJALI, KOJI SU SE SAČUVALI U 
DRVETU PUNIH 12 OODINA 
SUka 2.: SHEMA SLIKE, KOJA JE BILA UREZANA U 
DRVETU PRIJE 12 OODINA 
Slika 3.: ZARASLA BRAZOOTINA NA IZVANJOJ KORI 
DRVETA NAKON 12 OODINA 
Foto V. Ptrnjak 


U prirodopisnoj zbirci Nadbiskupske klasične gimna- 
zije u Zagrebu nalazi se u botaničkom odjelu jedan ko- 
mad drveta, onako na izgled kao što se drva iscijepaju 
za loženje peći. Kad bi ga tkogod pogledao, začudio bi 
se, kako je taj komad bukve došao u zbirku. No uzme- 
mo lr ga u ruku, vidimo odmah, da je taj komad rasko- 
ljen u dva komada. Na jednome komadu piše: Ivan 
Premužak, Lučelnica, Klanjec, 1932. Kada pogledamo 
izvanji dio drveta, na kome je kora, ne ćemo u glavnom 
ništa posebno opaziti, nego jedino, da na kori postoji 
neka brazgotina. Skinemo Ii taj vanjski dio i zagledamo 
nutarnji, opazit ćerfio na njemu nekakove kao ispaljene 
šare. Površno pogledano svatko će odmah kazati, da je 
drvo ispaljeno. Stavimo li sada oba komada drveta 
tako, da se njihova dodirna ploha okrene na istu stra- 
nu (kao što smo to učinili na slici 1.), dobit ćemo jasniji 
pogled u samu stvar. Sada se naime vidi, da ona to- 
božnja izgoretina daje jasnu sliku jednoga križa, ispod 
njega slovo H podvučeno jednom crtom, a zatim neko 
kukasto slovo. 

Da je sretnijim slučajem Ivan Premužak iz Lučelnice, 
kad je cijepao bukvu, imao malo više sreće, pokazala 
bi se kod cijepanja vrlo lijepa figura Kristovih inicijala. 
Ovako je slučajno ostao samo jedan fragmenat od cijele 
stvari, ali i taj fragmenat ima svoje značenje i dostaje, 
da se ovaj komad drveta radi očigledne nastave spremi 
u zbirku naše gimnazije. Naravno, da je Premužak na- 
šavši ovaj fragmenat u drvu smatrao to nekim čudnim 
znakom i da je drvo odnio župniku, da vidi, šta znače 
ti znakovi. Na taj je način drvo i dospjelo u našu gi- 
mnazijsku zbirku. Veleč. g. o. Ivan Franković donio je 
drvo meni, jer je znao, da me kao prirodopisca zanima, 
a ja sam ga metnuo u zbirku radi očiglednog tumače- 
nja biljnoga rastenja. 

Kako su dakle došla ta slova u nutrinu drveta? Na 
to se može odgovoriti današnjim znanjem o biljkama. 
Pa nesamo na to kako, nego čak i otkada se ti znaci 
nalaze u drvetu. Kako je svakome poznato na prerezu 
naših drveta nalaze se tamniji krugovi (oni se naime 
izmjenjuju sa svjetlijima), koje narod naziva godovima 
i po kojima mnogi raspoznaju, koliko je drvo staro. 



Ti su krugovi sasvim dobro nazvani godovima, jer oni 
zaista nastaju svake godine. Svatko znade, da drvo od 
svoje mladosti raste u visinu i u debljinu. Rast u visinu, 
odnosno kod ogranaka u duljinu, događa se na vršcima, 
gdje se nalaze posebni ovršni pupovi, u kojima se stva- 
ra nova drvena građa. Rastenje u debljinu događa se 
duž cijele stabljike i njezinih ogranaka i to dijelom 
ispod kore, koga u nauci nazivaju »kambijemc. Taj 
kambij stvara s jedne strane dijelove kore, a s druge 
strane dijelove drveta. Ti uvijek novi dijelovi slažu se 
na starim dijelovima i tako drvo deblja. Drvo, koje na- 
staje od kambija u jednoj godini dana, nije u svako 
godišnje doba jednako, pa je svaki god sastavljen od 
svjetlijih i tamnijih dijelova, a to su godovi, 

Kambiju se ima zahvaliti i postanak onih likova u 
drvetu. 

Poznato je, kako mnogi izletnici i mlađi ljudi rado 
urezuju svoja imena ili bar početna slova u koru drveća. 
Ako poslije dulje vremena pogledamo ta slova, vidjet 
ćemo, da su se raširila, ali je rana, može se reći, zacije- 
lila. Kod toga urezivanja obično se reže izvanja kora 
i liko ispod kore. Kambij razvija nove dijelove drveta, 
koji ispunjavaju cijelu ranu, da je skoro posve nestane, 
te se često jedva i opaža vani. Novi dijelovi drveta ispu- 
njavaju ranu, ali se ne vežu sa starijima, a uz to dno^ 
rane pocrni (pougljeni) i izgleda kao opaljeno užarenim 
željezom. U nauci te nove dijelove zovu »kalus«. 

U našem slučaju kod drveta, što ga je Premužak ka- 
lanjem izdvojio, radi se o slijedećem: Prije kojih 12 
godina (što se vidi po tome, jer ispod kore do dna rane 
ima 12 godova) neki pobožni čovjek izrezao je u mla- 
doj bukvi Kristove inicijale (slika 2.). Preko ozljede je 
nastao kalus, koji je ispunio cijelu ranu. Dno rane je 
pocrnilo (pougljenilo), a na izvanjoj kori je brazgotina 
tako zarasla, da se jedva vidi (slika 3.). Tako se na toj 
slici vidi kao tamni dio krak slova H obrubljen bije- 
lim. Kada je Premužak cijepao bukvu, kalus je ispao iz 
rane, koja je rastom bila jako proširena, te su tako 
slova došla na javu. Jedina je šteta, da drvo nije tako 
otcijepljeno, da se slova posve vide. * , 

BOGDAN BAB/Ć 

Na sarajevskoj 
ulici 

ove mute joto ivo Kirln 

Lijevo: BAŠ-ČARŠIjft U SARAJE V U 


Desno : 

PRODAVAČ LIMUNADE 
\J SARAJEVU 



DVIJE BULE NA MOSTU NA 
MILJACKI U SARAJEVU 

Dolje: PRODAVAČI NARANAČA 
U SARAJEVU 

MREŽA S ULOVLJENIM TUNAMA SVE SE VIŠE SUŽUJE 


RADOZNALI MLADIĆI VERU SE PO TUNERI 



i 

LOV NA TUNE 

Lov na tune jedan je od najza- 
nimljivijih ribolova u našim primor- 
skim krajevima. Kako se tune ne 
pojavljuju svagdje, nego idu u cije- 
lim jatima, potrebna je tu za lov ci- 
jela velika organizacija. U gornjem 
Jadranu najviše se ističe lov na tu- 
ne u Bakarskom zaljevu, te postoje 
tunere u Bakru, Bakarcu i Kralje- 
vici. Najzanimljiviji je lov na tune 
svakako u Bakarcu, jer tu je cijelo 
selo organizirano u ribarskoj za- 
druzi, koja ima u zakupu pravo na 
tu vrstu ribolova. Tako je tu svaki 
uspjeli lov na tune velik događaj za 
cijelo selo. Tiho i mirno teče život u 
tom selu za žarkih ljetnih dana. Ali 
svačiji pogled upravlja se od časa do 
časa prema tuneri izvan sela, na ko- 
joj dan i noć izmjenična ribarska 
straža pazi, ne će li se pojaviti u bli- 
zini jato t^una. Oko stražarevo uprto 
je neprestano iz one visine s tunere 
u morsku dubinu, pa kad se približi 


U BAKARCU 

jato tuna, daje znak, na koji ppr 
tjera jedan ribar na suprotnoj obali 
motor u nekoj kućici pa motor sta- 
ne vući k sebi jednu barku, iz koje 
automatski ispada mreža. Tako se 
zaljev kod sela velikom brzinom za- 
tvori, a onda ribari izvlače tu mrežu 
i tune na kopno. Mlađarija iz sela 
trči, da prisustvuje svečanom činu iz- 
vlačenja lovine, a iz sviju kuća padaju 
radoznali upiti, kolika je lovina. Da- 
ni i dani prođu, a da ne bude ulo- 
vljeno ništa, ali tada se posreći koja 
lovina i sa više stotina tuna, koje se 
onda odmah režu, čiste, peru i voze 
teretnim autom na Sušak te odanle 
otpremaju u Zagreb i na druge stra- 
ne na prodaju. Naše slike prikazuju 
prizore s takvog lova na tune u Ba- 
karcu prigodom jedne manje lovine, 
ali slike dosta živo prikazuju poje- 
dine prizore, koji se kod takvog lova 
pružaju gledaocu. 

Sve slike foto .Obitelj* 



PROMATRAČ SJEDILA SVOM 
SJEDIŠTU ČEKAJUĆI TUNE 

Kala anketa 

UZG 5 JATI TREBA MAJKE 

U svom opažanju o obitelj- 
skom uzgoju imam mnogo isku- 
stva. Volim djecu, a djeca vole 
mene: tako se dobro razumije- 
mo! Držim se načela, da se djeci 
ne smije nikada lagati, da treba 
biti s njima pravedan i uljudan, 
kao da su veliki, i da se treba za 
njih Bogu moliti. Tako sam i ra- 
dila, dok sam bila učiteljica i 
zato su me djeca voljela i moj 
je upliv bio plodonosan. 

Majke? Malo je njih, koje 
znadu i hoće uzgajati. Moj je 
zaključak ovaj : uzgajati 
treba majke. Dobro uzga- 
jati mogu samo pošteni ljudi, 
koji vole djecu. Ima mnogo ro- 
ditelja, koji ne vole svoje di- 
jete i koji niti su pošteni niti 
se Bogu mole. Pa makar prošli 
i sve pedagogije svijeta, ne Yno- 
gu dobro uzgajati djecu. Jer sa- 
mo »znanje« nije dovoljno za 
uzgajanje. Dijete može uzgajati 
dobra majka, pa ne znala ni či- 
tati ni pisati! Ljubav i poštenje 
— to je najbolja pedagogija! 
Pored toga treba s djecom i za 
djecu raditi. Djeca su često u ru- 
kama onih, koji to ne znaju ili 
koji to ne će . . . Dok su djeca u 
rukama nevaljalih ljudi (bilo ro- 
ditelja ili učitelja), dotle je ba- 
dava govoriti o uzgoju. Stoga 
prije svega treba da su uzgaja- 
telji na svom mjestu! 

Zašto dijete laže? Zašto kra- 
de? To je sve moralo od drugih 
čuti i vidjeti! Zato bi one druge 
trebalo uzgojiti prije same dje- 
ce, a to su mnogi roditelji i mno- 
gi učitelji. 

MARIJA BOBINAC, GOSPIĆ 


ISPADANJE 
KOSE 

bolesti kose, tje- 
mena, prhuti, svrbež 
itd. nestatu sigurno 
i brzo. Kosa* opet 
poraste, korjen kose 
ojača upotrebom 

BILJEVNE 
ISCRPINE 
KOPRIVA 

Cijena I bočici 
Din 20*— Proizvađa 
i stavlja u promet stara, god. 1599. osno- 
vana K A PTOLS K A LJEKARNA SV. 
MARIJE, Zagreb, Dolac kraj Tržnice, 
ljekarnik Vlatko Bartulić 


Kućanstvo 

STAN - SLIKA ŽENE 

Mnogo je toga, što nas dnevno 
okružuje, što je usko vezano s našim 
životom. Naša okolina te predmeti, 
što nas okružuju, izabrani vlastitim 
izborom, odaju za ženu domaćicu 
vjernu fotografiju njene duše i svje- 
doče o njenim osebinama, osjećajima, 
idejama, o njenoj samostalnosti i 
ukusu. Stan je zrcalo žene, u kome 
svako može da gleda u njenu nutri- 
nu, u njenu dušu. Po rasporedu pro- 
storija, smještaju pokućtva, obliku, 
vrsti, boji zastora, ukrasnim predme- 
tima, kao što su ćilimi, jastučići, va- 
ze s cvijećem i t. d., razabire se tip 
kućedomaćice. I najmanja ukrasna 
stvarca, neznatna sitnica govori, da 
li je vlasnica stana samostalna ili se 
drži konvencionalnosti, da li se rado 
i slijepo povada za modom i drugi- 
ma ili imade neki svoj individualni 
ukus. Umjetnički osjenjena ženska 
duša, nježna i puna topline i ljubavi 
za dom, kao i žena, koja imade smi- 
sla za društvo i znade pružiti dru- 
gome ugodan život, ne će Imati stan 
nekako hladan, pust, neprijatan, u 
kojem je sve namješteno kao po ka- 
kvim izlozima trgovine pokućtva, po 
nekim pravilima mode, koja je če- 
sto tako hladna i pusta. I najsiro- 
mašnija sobica s najjednostavnijim 
pokućtvom, ali uredna i čista, svje- 
doči, da domaćica imade smisla za 
urednost i čistoću, te glavne uvjete 
ugodnog boravka u stanu. Prozor, 
ukrašen zastorom, koji je izrađen 
ručnim radom, razna pokrivalca i ja- 
stučići te lijepe umjetničke slike, ne- 
koliko posuda s cvijećem dosta je, 
da se osjeti lijepa i topla ženska du- 
ša vlasnice stana. Po stanu se može 
suditi, koliko domaćica imade smi- 
sla za urednost, čistoću, koliko svog 
mišljenja i ukusa i kakav duh vlada 
u domu. M. Cvetković 

Jphvnfk 

Zakuska od povrća. Razreži u koc- 
ke celer, mrkvu, cvjetaču, mladu ko- 
lorabicu i vlasac. Na ulju pirjaj ne- 
što fino kosanoga luka, dodaj raz- 
rezano povrće i pusti dalje pirjati. 
Dolijevaj vodom ili slabom juhom. 
Kad je dosta pirjanjeno, dodaj soli, 
papra, limunova soka i metni na led, 
jer to mora biti vrlo hladno servi- 
rano. Ova je zakuska prikladna za 
posne dane. 

Punjena kokoš. Od starije kokoši 
oprezno izvadi kožu i zatim meso, 
-koje izreži u kocke, tome dodaj ne- 
što slanine, šunke, jezika, pistacije, 
20 dkg telećeg mesa i nešto mrša- 
vog svinjskog mesa. Meso mora biti 
samljeveno. Zatim dodaj još malo 
konjaka, soli i papra i sve dobro iz- 
miješaj. Kokošju kožu prostri na 
ubrus, naslaži na nju smjesu, savij i 
na uglovima sašij bijelim koncem, da 
nadjev ne ispadne iz kože. Ubrus sa- 
da dobro sveži i stavi kuhati u teleću 
juhu, kojoj kao obično dodaj nešto 
zebnja. Kuhanje se računa obično 30 
minuta po kilogramu. I. M. 

20. s r p n j a. — U istočnom paktu 
imalo bi sudjelovati osam država, 
i to Rusija, Poljska, Čehoslova- 
čka, Njemačka, Letonska, Eston- 
ska, Litva i Finska. Tim francu- 
skim nacrtom osujećeno je stva- 
ranje pakta između Italije, Ma- 
džarske, Poljske i Njemačke. 

21. Španjolci zarobili samozvanoga 
Borisa I., koji je iz republike An- 
dore htio načiniti prevratom mo- 
narhiju. 

22. U Njemačkoj se s katoličkih pro- 
povjedaonica vodi sve oštrija bor- 
ba protiv poganskog hitlerizma. 

23. Švicarska se izjavljuje protiv dik- 
tature i u obliku autoritativne 
vlade te ostaje čvrsto uz demo- 
kratsko uređenje. 

24. Poljska odvraća baltičke države 
od istočnog pakta. 

25. Neuspjeli hitlerovski prevrat u 
Austriji. Hitlerovci ubili austrij- 
skoga kancelara Dollfussa. 



tmišičja I 
živaca 
dolazi 
ASPIRIN 
tokom 

krvi I na taj se način od- 
stranjuju reumatične boli. 
ASPIRIN tablete sigurno, 
su sredstvo pro- 
tiv nahlade i > 
zubobolje. 


ASPIRIN 



Pravi samo a 8ay«r-ovlm križam 

Zastupstva: »Jufjefa« k. <f., Zagreb. 

Oglaa registr. pod S- Br. 12.314 od 25. VI. 193«,* 

Naš roman 


JAMNA PJESMA 

(Nastavak) 

»Ah, i ,ia bih vrlo volio da je upoznate, i jako 
bi mi bilo milo, da dođete u Gleneesh-Castle. Va- 
ma bi se opet zacijelo svidio pogled odanle. Re- 
cite, miss Champion, zašto ne bih i ja pozvao u 
rujnu k seTši goste, ,select-seriju’? Mogao bih 
namoliti vojvotkinju, da joj dođe predsjedati. 
Tada biste i vi došli i pozvali biste, koga ho- 
ćete. A možda bismo mogli zamoliti i ljepoticu 
,sa zvjezdanom zastavom’ i njezinu tetku, da se 
priključe našemu društvu . . . Tom bi prilikom 
vidjeli, što bi Margery mislila o njoj . . .« 

»Odlično, ja ću vrlo rado doći. A da vam 
ozbiljno kažem, Dal, ja mislim, da je ta djevojka 
vrlo tankoćutne prirode. Možete li naći nešto 
bolje? Vanjština je savršena, a sigurno je i duša 
u skladu s njom. Da, pozovite nas, i vidjet ćemo, 
što će se iz toga razviti.« 

»Utanačeno!« klikne Garth zanosno. »A što će 
misliti Margery o gospođi Parker Bangs?« 

»To nije važno,« odgovori odlučno Jane. »Kad 
se vi oženite nećakinjom, tetka će se povratiti 
u Chicago.« 

»Ah, ja bih želio, da joj roditelji nijesu mili- 
junaši!« 

»Tu nema pomoći. Američanke su tako dra- 
žesne, da im moramo oprostiti njihove milijune.« 

»Htio bih, da miss Lister i njezina tetka budu 
ovdje,« đometne Garth. »Ali one će zacijelo biti 
kod lady Ingleby, kamo sam i ja pozvan u sri- 
jedu. Hoćete li i vi doći, miss Champion?« 

»Svakako,« odgovori Garth, »ali svatko bi po- 
stao skladan par, kad bi dobio za ženu lady In- 
gleby.« 

»Uh, to je baš retors'ka figura!« klikne Jatie. 
»Ali razumijem, što hoćete da kažete. Myra je 
uistinu milo biće! Samo požurite se i naslikajte 
njezin portrait, da ne mislite više na nju i da 
budete slobodni za Paulinu Lister.« 

Sunčana ura pokazivala je sedam sati. Vrane 
su oblijetale oko gorostasnih brijestova i vra- 
ćale se u svoja gnijezda. 

»Idemo u kuću,« reče Jane ustavši. »Veoma mi 
je milo, što smo se ovako porazgovorili,« na- 
stavi prelazeći preko tratine. »Hvala vam, Dal, 
na svemu, što ste mi kazali.« 

Kad je unišla u svoju sobu, Jane primijeti, da 
joj ostaje još časak slobodna vremena, prije 
nego Ii se počne oblačiti. Stoga izvuče svoj 
»diary« (dnevnik) i zapiše u nj razgovor s Gar- 
thom Dalmainom. A onda pozvoni sobarici i 
odjene se za večeru i koncerat, koji je nakon ve- 
čere imao slijediti. 

VI. 

ZASTOR JE ODGRNUT 

»Miss Champion! Ah, tu ste! Na vama je red, 
molim vas! Sad se izvodi posljednja točka, za- 
tim će vojvotkinja najaviti Velmin laryngitis 
— nadajmo se, da ne će reći .apendicitis’, — a 
rakon toga ja ću vas uvesti. Jeste Ii pripravni?« 



Na 

otplatu 


Stalna radost i razonoda za Vas kao i Vašu 
obitelj je fotografiranje jednim 


(op— 


KODAK 


foto aparatom 


Cijene počam od Din 100* — 


Zahtijevajte besputne prospekte od tt. 

KODAK d. S o. j. ZAGREB, 

ZVONIMIROVA ULICA BROJ 2 



AUSTRIJSKI PREDSJEDNIK VLADE DOLLFUSS 
I NJEOOVA ŽENA 

Njega ublše hitlerovd 25. srpnja, a ona očekuje doskora |>orod 




FRANJO DUOA N ML., MLAD FR A N J O DUO A N M L. NA LJETOVAN J U 

HRVATSKI SKLADATELJ, NA u SLOVENIJI 

TRIGLAVU 


Garth Dalmain izišao je na terasu, da kao me- 
štar ceremonije potraži Janu. Stajao je pred 
rtjom u blagom svijetlu kineskih lampijona. Cr- 
veni karamfil u njegovu zapuoku i svilene ča- 
rape iste boje davale su umjetničku crtu propis- 
noj crnini večernjega odijela. 

Ša svojeg udobnog naslonjača od trske Jane 
podigne pogled k njemu i nasmiješi se zabrinu- 
tom licu, koje ju je promatralo. 

»Ja sam pripravna,« reče ustajući. »Je li sve 
prošlo u redu? Je li publika dobra?« 

»Odlična,« odgovori Garth, »a vojvotkinja se 
sjaj)no zabavlja. Ali sada dolazi najzanimivija 
točka večeri. Recite, gdje su vaše note?« 

»Hvala lijepa, ja radije sviram napamet, time 
čovjek prištedi ono dosadno okretanje stranica!« 

Uniđoše u koncertnu dvoranu i stadoše iza je- 
dnog zastora i paravana, tik do stepenica, kojima 
se uzlazilo na podij. 

»Oho, slušajte vojvotkinju,« šapne Garth. 
»,Moja je nećakinja bila tako ljubezna i pristala 
je da izide na bojno polje.’ To znači, da do ne- 
koliko časa morate uzići na podij. Zapravo bi 
obzirom na vas bilo pažljivija, da manje govori, 
ali ništa zato, oni su ionako unapred spremni 
da se dive svemu, što čuju. No, eto apendicitisa! 
Rekao sam vam ja . . . Uboga madame Velma, sa- 
mo da to netko ne metne u novine! O, sveti Bo- 
že, sad će se opet raspričati o novim bolestima! 
To nam ipak pušta nekoliko časa, da odahnemo. 
Slušajte, miss Champion, maločas smo še rugali 
s mojim glazbenim sposobnostima, ali ja mogu 
da vam odsviram tu pratnju, ako želite ... Ne 
ćete? Pa dobro, kako želite. Ali ne zaboravite, 
da se tek vrlo jak glas može čuti u ovakvoj dvo- 
rani, a dvorana je puna! Eto, već je vrijeme. Voj- 
votkinja je svršila svoj pohvalni govor. Dođite. 


FRANJO DUOAN ML. NA 
BOHINJSKOM JEZERU 
Foto Kamilo Ružička 

Pazite na zadnju stepenicu. Nek ih đavo nosi! 

Za ovim je zastorom mrak kao u peći!« 

Garth pruži ruku Jani, da joj pomogne uzići 
preko onih nekoliko stepenica, i ona se nađe 
pred brojnim društvom, što se sabralo u koncert- 
noj dvorani zamka. Dok je miss Champion stu- 
pala sama podijem, njezin se vitki stas učinio 
još višim nego li obično. Bila je odjevena u ve- 
černju haljinu od meke crne tkanine, kojoj je 
struk bio ukrašen starinskim čipkama. Oko vrata 
imala je niz bisera. 

Kad se pojavila, svi je radoznalo pogledaše i 
dočekaše je umjerenim .pljeskom. 

Velmino ime na programu bilo je pobudilo ve- 
like nade, a sad eto miss Champion, koja je za- 
cijelo prilično talentirana, ali koju nitko nije 
smatrao sposobnom da pjeva, hoće da zamijeni 
Velmu! Prijazniji slušatelji bili bi priredili Jani 
topliji doček, pokazujući time, da cijene veliko- 
dušnost njezinog nastupa i da joj žele najbolji 
uspjeh. Overdenska publika pokazala je napro- 
tiv svojim hladnim prijemom začuđenje i slabo 
povjerenje u talenat miss Championove. 

(Nastavit će se.) 

¥ Tvrdoglavost i lijenost su dva 
slaba svojstva! 

Mnogo toga bi se dalo popraviti, da ljudi nisu lijeni i 
tvrdoglavi. Vi ste takav! Vi dobro znate, da je Radenska 
kiselica vanredna za piće, za zdravlje dobra, te liječi 
mnogu bolest, dok nije jako zastarjela, pa ipak još do 
danas niste poslali svoju adresu na jednoj dopisnici, da 
Vam se pošalje cjenik za dobavu kiselice, opširnu bro- 
šuru o njoj, te kupališni (banjski) prospekt. Sve dobijete 
badava! Ne budite tako lijeni, radi se o Vašemu zdravlju 
i dobrom osjećanju. Pošaljite još danas svoju adresu 
na: Kupalište i Lječilište Slatina Radenci, Slovenija. 
Glavni zastupnik za Zagreb i okolicu: Ljubljanska ul. 5. 
Telefon 36 — 31. 

Smrt mladog 
hrvatskog skladatelja 


>- Desno : 

FRANJO 
DUO AN 
ML. NA 
FRANCUSKOJ 
RIVIJERI 
U N1ZZI 


Lijevo : 

MLADI SKLADATELJ U PRAGU 


FRANJO DUOAN ML. 
NA TORNJU VELIČAN- 
STVENE KATEDRALE 
U MILANU . 

Lijevo: MLADI HRVATSKI 
SKLADATELJ DUGAN 
PRED LOUVREOM U 
PARIZU 


Sinovima crkvenoga glazbenika 
prof. Dugana Bog je dao mnogo dara 
za glazbu. Tako je sin mu Čedomil 
već kao desetgodišnji dječak bio vir- 
tuoz na orguljama. A najstariji sin 
mu Franjo istakao se kao izvrstan 
skladatelj. 1928. dobio je jeronim- 
sku nagradu za svoju staroslavensku 
misu, koja je zatim prvi put izvedena 
u Trnavi u Slovačkoj prigodom sve- 
čanosti otkrića spomen-ploče kardi- 
nalu Hauliku g. 1929. I druge njego- 
ve vokalne i instrumentalne skladbe 
stekle su veliko priznanje. A eto sad 
je taj odlični mladi naš skladatelj 
14. srpnja preminuo. Odavajući po- 
čast njegovoj uspomeni donosimo iz- 
< bor slika iz njegova života. 


t FRANJO 
DUOAN ML. 
rano preminu- 
li hrvatski skla- 
datelj 

Lijevo: FRANJO 
DUGAN ML. 
PRED LOKO- 
MOTIVOM 






Ne vrijedi ni svaka poslovica. Dva 
prijatelja razgovaraju o narodnim za- 
stupnicima. 

»Po djelima se vidi, kakav je tko, 
a ne po njihovim riječima,« kaže je- 
dan. »Riječi su ništa.« 

»Oh!« usprotivi se drugi, činovnik 
s pošte. »A jesi li ti kada slao kome 
telegram?« 

Zakašnjavanje. Ona: »Oh, dragi 
Adolfe, danas smo baš imali sreću u 
nesreći!« 

On: »A što se dogodilo?« 

Ona: »Veliki zidni sat pao je sa 
zida, pa da se to dogodilo samo ne- 
koliko sekunda prije, pao bi baš ma- 
mici na glavu!« 

On: »Ta ja sam već opetovano re- 
kao, da taj nesretni sat uvijek za- 
kašnjava!« 

Istinito. Gospodar: »Ne mogu 
vas nikako namjestiti. Nemam dosta 
posla ni za svoje radnike!« 

Radnik: »To ne smeta. Malo po- 
sla vazda me dugo uposluje.« 

Kako ne? Redatelj (neznancu, 
koji se putujućoj družini nudi za 
glumca): »A hoćete li znati glumiti 
grofa?« 

Glumac: »Kako ne? Ta ja sam 
nekoliko godina bio i pravi grof, sve 
dok me nije policija otkrila!« 

Okrutno. Ona: »Evo, upravo sam 
čitala, da kod Hindustanaca mora sa 
mužem otići u smrt i žena. Kako je 
to okrutno!« 

On: »Uistinu, jest! Ni mrtvome ne 
daju mira!« 

Iz liceja. Profesor povije- 
sti: »Nabrojte mi nekoliko najve- 
ćih osvajača ovoga svijeta!« 

Učenica: »Aleksandar Veliki, Ju- 
lije Cezar, Napoleon Bonaparte i...« 

Profesor: »No ... i koji još?« 

Učenica: »...i... Don Juan!« 

Izdala se. M i 1 o s t i v a: »Dakle, Ba- 
nče, vas je vaš zaručnik napustio? To 
nije lijepo!« 

Barica: »H ja velim. To mi je 
hvala za ono, što se ovdje svaki dan 
badava najeo i napio, a osim toga no- 
sio još i rublje mladoga gospodina.« 

Čudna utjeha. K u ć e v 1 a.s n i k 
(svome stanaru): »No, hoću li ja ika- 


da doživjeti, da dođem do stanarine, 
što mi je dugujete?« 

Stanar: »Pa svakako, gospodine, 
jer vaša je tjelesna konstrukcija i 
zdravlje vanredno!« 

Stradao. Nepismen seljak pokazuje 
svom prijatelju mjenicu i pita, da li 
je u redu. »Što piše na njoj?« 

»Da je plativa po viđenju.« 

»Oh, bijedna li mene, stradao sam!« 

»Zašto?« 

»Jer je onaj, koji je mora platiti, 
slijep.« 

Bit će povoda. Zet se ulagiva bu- 
dućoj svekrvi: 

»Moja je glavna pogreška, što se 
brzo razljutim bez ikakva povoda i u 
tom bijesu znam koješta reći, ali ka- 
da postanem pravi vaš zet...« 

»Budite mirni, kad budete kod me* 
ne, ne će uzmanjkati povoda za to.« 

Dobar pomoćnik. Razbojnik uđe 
noću u sobu jednog siromaška. Ovaj 
se prestrašen digne na krevet. 

»Ako se još samo maknete, umla- 
tit ću vas. Tražim samo vaš novac, 
a poslije...« 

»Pustite me da se dignem,« nasta- 
vi zbunjeno siromah. »Ja ću vam po- 
moći tražiti, a ako nađemo, podijelit 
ćemo. Ali bojim se, da će biti sve 
uzalud.« 

iNe može zaspati. Vozio istarski 
seljak dva gospodina u grad Gospo- 
đa razgovaraju svojim jezikom. 

Seljak: »Molim vas, gospodo, 
bez zamjere, kako to vi razgova- 
rate?« 

Jedan gospođin: »Prijatelju, 
talijanski.« 

Seljak: »Pa možete Ii vi, gospo- 
do, spavati?« 

Gospodin: »Zašto ne?« 

Seljak: »Ta za Boga, ja znam 
samo tri riječi. Ljudi vele, da su to 
talijanske, pa kad ih se sjetim, ne 
može mi san na oči.« 

Gospodin: »Koje su to riječi?« 

(Se 1 j a k: »E, gospodine: porcija, 
eksekucija i licitacija.« 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 

Razlika u izgledu istog lica: 


Bez njege Prolazna njega Redovita njega 

Kroz'Btoljetna iskustva preporučamo za njegu lica ono 
sto je uistinu najbolje za njegu masnog lica, a to jest 

MANDULA GREMA ZA LICE 

koja čisti lice od nabora, bobuljica, pristića, Usaja 
i od sunčanih pjega. Cijena lončića Din 15*— . Novo- 
derma sapun Din 10* — . Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V. Bartulić, Zagreb, Dolac kraj Tržnice 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

Tel. B3-B0 1.Drfmanal (Prolaz Tuttanac) 


TORBICE 

Fuzy-E:ovoezi 

u svim veličinama 

ISU! U SPISE (MTENTASE), lOftUKE, TtMICI 

za dame i sve vrsti kožnate robe 
Sada: 

Nova zgrada Zaklade, 

ugao Ilice i baruna Jelačića. 


V 14 00 dlnaral. V.-20. VI. te 
1. IX. — 15. X, stoji Vas dvadesetdnevni bo- 
ravak u Slatini Radenci. Stan, hrana (obična ili 
dijetna), kupanje, dva liječnička pregleda 
(Rentgen itd.) analiza mokraće i sve takse 
uračunate. Možete si Vi pretstaviti užitak I 
djelovanje na zdravlje, kupati se u čuvenoj 
Radenskoi kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje starosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište Slatina Radenci, Slove- 
nija. Glavni zastupnik za Zagreb i okolicu. 
Ljubljanska ulica broj 5, Telefon broj 36-31 




DOBRIJANOVA BARKA 




Sunce sija^s neba 
i svu zemlju grije, 
a ni našem čiki 
bome zima nije. 


I eno ga, gled'te, 
na kupanje kreće, 
jer mu se kod kuće 
dulje ostat ne će. 



i zaplovit morem kad se čika, eno, 

baš na stranu svaku. prije reda kupaj 

IZ ZAGREBU 
I OKOLO H3EGA 



NADBlSKUP-KOADJUTOR DR ALOJZIjb 
STEPINAC PODIJELIO JE PRVU S V. 
POTVRDU ADI SMERDOU DNE 9. 
SRPNJA O. Q. 

Gđica Smerduu potječe iz starih slovenskih porodica 
iz Krasa, po ocu je Meksikanka, a nastanjena je n 
Madridu. Njezini roditelji su željeli, da primi sv. 
Potvrdu u Zagrebu, gdje im živi stric dr Jedlowski 



GĐICA ADI SMERDOU IZ MADRIDA U KRUOU RODITELJA, 
RODBINE 1 PRIJATELJA U ZAGREBU PRIGODOM 
SVOJE SV. POTVRDE 




ŽUPNIK FR. ORŠULIĆ PRED 
MNOŠTVOM NARODA POZDRAV- 
LJA ZAOREBAĆKOO POMOĆNOG 
BISKUPA F. SAL1S-SEEVISA, 
KADJEO. O. STIGAO U 
LUDINU DA DIJELI 
SV. POTVRDU 


Lijevo: ZAVJETNA ZAGREBAČKA 
PROCESIJA U MARIJU BISTRICU 
Djevojčice nose križeve, kipove i grb 
grada Zagreba 




OVOGODIŠNJI PRVOPRIĆESNIC! U MAKARSKOJ NA POPODNEVNOM 
IZLETU U ŠPILJU GOSPE LURDSKE U vfePRICU 
u pratnji vjeroučitelja Jerk'ovića, župnika Delića i nastavnica. Ove se godine navršilo 
25 godina, otkako je špilju u Vepricu (udaljenu oko 3 km od Mikarske) podigao pok. 

biskup Carić 


OVOGODIŠNJA IZLOZBA RUČNIH RADOVA OSNOVNE ŠKOLE U PITOMAĆI 
Školu vode učiteldce Dora Zebec, Marija Vedriš i Katlca Brkić 


Razne slike 
iz domovine 



MATE MARIĆ U NARODNOJ NOŠNJI 
iz Stankovaca u Ravnim Kotarima 


Dolje : D V A PRIZORA IZ GLUME .IVICA I MARICA*, KOJU SU DNE 17. LIPNJA O. Q. IZVELA DJECA IZ 
DJEČAČKE OSNOVNE ŠKOLE U VELIKOM BUKOVCU (Poto Tkaltec, Koprivnica) 





